
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a  proiectului Adăpost de Noapte “Sfântul Nicolae cel Nou”,  derulat de către Societatea Naţională de Cruce Roşie din România - filiala Vrancea, în vederea asigurării continuării acestuia 
      Consiliul Local al Muncipiului Focşani , judeţul Vrancea, întrunit în şedinţă ordinară;

· Analizând   proiectul  de  hotărâre  iniţiat  de  Primarul Municipiului Focşani prin care 
propune aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou” , derulat de către Societatea Naţională de Cruce Roşie din România - filiala Vrancea, în vederea asigurării continuării acestuia şi raportul întocmit de Direcţia economică înregistrat la nr.3880/19.01.2017;
· Văzând  avizul  Comisiei  de buget şi administraţie publică şi Comisiei pentru drepturile omului, cultură, învățământ, sănătate și sport;

· Având  în  vedere  adresa  nr. 576/17.01.2017 transmisă  de  Societatea  Naţională  de  Cruce  Roşie  din România - filiala Vrancea Focşani, înregistrată la nr. 3310/17.01.2017; 

· În baza art. 36, alin (1), alin. (2),  lit.“b” și “d”, alin (4), lit. “a”, alin (6), lit “a”, pct.2 precum  și  în  temeiul art. 45 alin. (2) lit „a” din Legea nr. 215/2001 privind administratia publica locala, republicata in 2007, cu modificările și completările ulterioare,

HOTĂRĂŞTE:

           Art.1  (1) Se aprobă cofinanţarea de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou”, derulat de către Societatea Naţională de Cruce Roşie din România - filiala Vrancea, în vederea asigurării continuării acestuia, pe o perioadă de 5 ani (ianuarie 2017 – decembrie 2021).

                       (2) Sumele aferente cofinanţării proiectului vor fi suportate anual din bugetul propriu al Serviciului Public de Asistenţă Socială Focşani.
                       (3) Contribuţia părţilor la finanţarea proiectului prevăzut la alin. (1) constă în următoarele: 

· Societatea Naţională de Cruce Roşie din România - filiala Vrancea va asigura următoarele servicii şi categorii de cheltuieli:

· Servicii de primire şi găzduire în regim de urgenţă pe timpul nopţii, oferind adăpost unui număr de 20 de beneficiari, oameni ai străzii, şi în cazuri excepţionale a 30 de persoane, în cazuri extreme (viscol, caniculă) prin asigurarea locului de dormit cu saltele din dotarea filialei, 

· Selectarea beneficiarilor în ordinea urgenţelor, persoane adulte cu sau fără copii, aflate în următoarele situaţii: 

· Se află pe stradă de o perioada lungă de timp;

· Necesită adăpost de urgenţă, până la soluţionarea situaţiei sociale, inclusiv persoanele care şi-au pierdut locuinţa din diverse motive şi nu au resursele materiale necesare asigurării unei locuinţe şi nici nu sunt beneficiari ai altor servicii sociale care acordă găzduire;

· Persoane vârstnice cu boli mintale care își pierd orientarea și se află la un moment dat pe străzile municipiului, în gară, stații de autobuz și sunt orientate de către instituții și/sau comunitate către adăpost.

· Servicii de igienă personală, înscriere la medicul de familie, hrană, servicii de consiliere în vederea integrării sociale, 

· Servicii suport pentru găsirea unui loc de muncă, a unei locuinţe, educaţie pentru sănătate, îmbunătăţirea calităţii vieţii prin socializarea acestora în cluburi, în centre de reabilitatare în caz de violenţă etc. reintegrarea beneficiarilor prin transferul acestora în centre rezidenţiale – locuinţe protejate pentru persoane în varstă, centre ale Crucii Roşii,

· Servicii de obţinere a actelor de identitate şi stare civilă, 

· Facilitarea accesului la alte tipuri de servicii sociale:

· sprijin pentru întocmirea dosarului în vederea stabilirii unui grad de invaliditate şi /sau în vederea obţinerii ajutorului social, după caz,

· Servicii de informare cu privire la drepturile sociale şi serviciile disponibile pe raza municipiului, 

· Servicii de asigurare a ingrijirii socio-medicale, 

· Asigurarea adăpostului cu o structură de personal specializat care să permită realizarea activităților și serviciilor acordate în concordanță cu scopul funcțiilor adăpostului și a nevoilor beneficiarilor: 1/2 șef centru, 1 administrator, 2 asistenți sociali, 1 psiholog, 3 paznici, 3 ingrijitori, 1 asistent medical, 1 supraveghetor de noapte, 1 medic, 1 jurist.

· Asigurarea de cazarmament (saltele, perne, paturi, lenjerii), articole de îmbrăcăminte şi încălţăminte, 

· Asigurarea de medicamente şi adjuvante nutritive, produse de deparazitare,

· Asigurarea bunei funcţionări a adăpostului prin efectuarea lucrărilor de igienizare, intreţinere şi reparaţii, dotare cu mobilier şi echipamente necesare,

· Distribuirea ocazională, în regim de donaţie, de pachete de alimente şi îmbrăcăminte acordate cu prilejul zilelor onomastice, sărbătorilor de paşte, de crăciun,  de anul nou, cât şi pe timpul iernii,

· Asigură personal suplimentar pentru realizarea serviciilor sociale pe baza de voluntariat ( aprovizionarea, depozitarea și transportul alimentelor provenite din sponsorizări, evidențe contabile primare a stocurilor de alimente, pregătirea hranei calde și transportul către adăpost, spălarea veselei și a echipamentelor, primirea și recepționarea donațiilor, activități de socializare, selectarea, transportul și distribuirea lenjeriilor de pat, a saltelelor, păturilor, distribuirea produselor de igienă personală, realizare lucrări de igienizare, întreținere și reparații mici, transportul beneficiarilor la Comisia de expertiză, etc.)
· Serviciul Public Local de Asistenţă Socială Focşani, monitorizează modul de implementare şi decontează pe bază de documente justificative următoarele categorii de cheltuieli:

· Cheltuieli cu personalul contractat de Societatea Naţională de Cruce Roşie din Romănia - filiala Vrancea pentru prestarea serviciilor sociale în cadrul Adăpostului de noapte “Sfântul Nicolae cel Nou ”: 1/2 șef centru, 1 administrator, 2 asistenți sociali, 1 psiholog, 3 paznici, 3 ingrijitori, 1 asistent medical, 1 supraveghetor de noapte, 1 medic, 1 jurist., la nivelul salariului minim brut pe țară garantat în plată;

· Cheltuieli cu utilităţile ( iluminat, încălzire, apa );

· Cheltuieli cu hrana  acordată beneficiarilor;

· Cheltuieli de igienizare, întreţinere şi reparaţii;

· Cheltuieli pentru serviciile de avizare în vederea reacreditării și licențierii.

                 (4) Serviciul Public Local de Asistenţă Socială Focşani va asigura cofinanţarea anuală în baza unui contract de cofinanţare, în limita prevederilor bugetare anuale, întocmind în acest sens împreună cu Societatea Naţională de Cruce Roşie din România - filiala Vrancea un buget estimativ al proiectului. Cofinanţarea proiectului va fi efectuată lunar pe baza deconturilor înaintate de către Societatea Naţională de Cruce Roşie din România - filiala Vrancea, însoţite de documente justificative şi după verificarea legalităţii, realităţii şi oportunităţii acestora, de către personalulul de specialitate al Serviciului Public Local de Asistenţă Socială Focşani. 

           Art.2 Prezenta hotărâre va fi comunicată de către Serviciul administrație publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul Public Local de Asistenţă Socială Focşani şi Societatea Naţională de Cruce Roşie din România - filiala Vrancea.
                  PREŞEDINTE DE ŞEDINŢĂ, 

                      Iorga Marius Eusebiu
                                                                         CONTRASEMNEAZĂ:
                                                                              SECRETARUL MUNICIPIULUI  FOCŞANI

                                                                                              Eduard Marian Corhana

Municipiul Focşani, 26 ianuarie 2017                                                      

